Osvald Vaidlo

Osvald Vaidlo (nimi kuni 26. oktoobrini 1937 Osvald Veedi (Veide); 5. oktoober 1918 Tartu – 23. september või 24. september 1944 Audevälja, Harjumaa) oli Eesti sõjaväelane (aspirant-nooremseersant, 1939). Saksa armeesse mobiliseerituna oli ta 36. politseipataljonis ülemleitnandi (Oberleutnant) aukraadisAlo Lõhmus, "Oss ja Robi: kaks venda vastakuti Teise maailmasõja koledustes", Postimees, 25. juuli 2008 (vaadatud 15.01.2025).

Hariduskäik
Ta lõpetas aastal 1937. aastal Tallinna Prantsuse Lütseumi. Aastatel 1937–1938 ja 1940–1943 õppis ta Tartu Ülikooli õigusteaduskonna majandusosakonnas, filosoofiateaduskonnas ja majandusteaduskonnas. Lõpetas Sõjakooli aspirantide jalaväeklassi kursuse laskurialal ja Lahingukooli juures tankitõrjeala reservohvitseride ettevalmistamise erikursuse (mõlemad 1939). Ülendatud lipnikuks 5. augustil 1940, vanusega samast päevast. Akadeemiliselt oli ta Korporatsioon Vironia liige.

Surm
Osvald Vaidlo, tema naine Vilma Vaidlo (sündinud Nöps) ning nende veel sündimata laps hukkusid Nõukogude soomussõiduki kuulipildujatule all Pärdi talu teeristis, põgenedes sõiduautoga, kus viibisid veel kaks ohvitseri (kes hukkusid) ja tentsik, kes pääses põgenema. Hukkunud maeti paar päeva hiljem sama teeristi lähedusse.

Nende säilmed kaevati ümbermatmiseks välja 2008. aastal. Vilma ja Osvald Vaidlo maeti 24. septembril 2008 ümber Tallinna Pärnamäe kalmistule.Haud Tallinna Pärnamäe kalmistul

Isiklikku
Tema vend oli lastekirjanik Robert Vaidlo.

Viited

Välislingid
Album Academicum Universitatis Tartuensis 1918-1944
Eesti ohvitserid 1918-1940
Teenistustoimik
Alo Lõhmus. "Oss ja Robi: vennad vastakuti Teises maailmasõjas"
Haud Tallinna Pärnamäe kalmistul

Kategooria:2. Üksiku Jalaväepataljoni koosseis
Kategooria:Eesti sõjaväelased Saksa sõjaväes Teises maailmasõjas
Kategooria:Korporatsioon Vironia liikmed
Kategooria:Tallinna Prantsuse Lütseumi vilistlased
Kategooria:Pärnamäe kalmistule maetud
Kategooria:Sündinud 1918
Kategooria:Surnud 1944